U-I-79/01
Natisni
Opravilna št.:
U-I-79/01
Datum odločitve:
4. 12. 2003
ECLI:
ECLI:SI:USRS:2003:U.I.79.01
Akt:
Zakon o spremembah in dopolnitvah Zakona o avtorski in sorodnih pravicah (Uradni list RS, št. 9/01) (ZASP), 7. čl.
Izrek:
Pobuda za začetek postopka za oceno ustavnosti 7. člena Zakona o spremembah in dopolnitvah Zakona o avtorski in sorodnih pravicah (Uradni list RS, št. 9/01) se zavrže.
Evidenčni stavek:
Ustavno sodišče zavrže pobudo, če v konkretni zadevi pobudnik nima pravnega interesa za vložitev pobude, oz. če izpodbijane določbe splošnega akta neposredno ne posegajo v pravice, pravne interese, oz. pravni položaj pobudnika.
Geslo:
1.4.9.2 - Ustavno sodstvo - Postopek - Stranke - Interes.

1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.

1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Sindikat glasbenikov Slovenije
Datum vloge:
9. 4. 2001
Vrsta odločitve:
sklep
Vrsta rešitve:
zavrženje
Dokument:
US22875
Dokument v PDF obliki:
U-I-79-01.pdf
115 KB
Prenesite datoteko
U-I-79/01
4. 12. 2003
SKLEP
Ustavno sodišče je v postopku za preizkus pobude Sindikata glasbenikov Slovenije, ki ga zastopa predsednik izvršnega odbora Janez Križaj, na seji dne 4. decembra 2003.
sklenilo:
Pobuda za začetek postopka za oceno ustavnosti 7. člena Zakona o spremembah in dopolnitvah Zakona o avtorski in sorodnih pravicah (Uradni list RS, št. 9/01) se zavrže.
Obrazložitev
1. Pobudnik, ki predlaga presojo ustavnosti določbe novele Zakona o avtorski in sorodnih pravicah (v nadaljevanju ZASP-A), ne navaja in ne utemeljuje ničesar, s čimer bi izkazoval svoj pravni interes.
2. Pobudo lahko vloži, kdor izkaže, da izpodbijana zakonska določba neposredno posega v njegove pravice, pravne interese oziroma pravni položaj (24. člen Zakona o Ustavnem sodišču, Uradni list RS, št. 15/94 - v nadaljevanju ZUstS).
3. Pobudnik je sindikat, torej pravna oseba. V izpodbijani določbi gre za nadomestilo za javno posojanje avtorskega dela.
Očitno je, da določba take vsebine ne more neposredno posegati v pravico ali pravni položaj pobudnika.
4. Ustavno sodišče šteje (npr. sklep št. U-I-75/99 z dne 26. 10. 2000, OdlUS IX, 252), da sindikat izkazuje pravni interes za vložitev pobude, kadar bi izpodbijani predpis lahko neposredno posegal v delovnopravni in s tem povezan socialni položaj članov sindikata. Avtorsko pravo ni del delovnega prava, temveč tvori posebno, samostojno področje civilnega prava. Pri vsebini, ki jo zajema izpodbijana določba, ne gre za del delovnopravnega in z delovnim razmerjem neposredno povezanega položaja delavcev, članov sindikata. Enake pobude bi tudi ne bil upravičen vložiti katerikoli član sindikata glasbenikov, temveč le tisti med njimi, ki bi zase izkazali, da izpodbijana določba neposredno posega v njihove pravice, pravne interese oziroma pravni položaj.
5. Pobudnik torej ni izkazal pravnega interesa za vložitev pobude, zato jo je bilo treba zavreči.
6. Ustavno sodišče je sprejelo ta sklep na podlagi 25. člena ZUstS v sestavi: predsednica dr. Dragica Wedam Lukić ter sodnice in sodniki dr. Janez Čebulj, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednica
dr. Dragica Wedam Lukić